Ida Marie Hagen

Ida Marie Hagen (født 18. august 2000) er en norsk kombinertløper og skihopper som representerer Haslum IL. Hun debuterte i verdenscupen i kombinert 3. desember 2021.

Hun har flere andreplasser i verdenscupen: De to første kom 11. og 12. desember 2021, i Otepää, den neste 3. desember 2022 på Lillehammer. Hagen ble nummer to sammenlagt i verdenscupen i kombinert 2021/22 bak Gyda Westvold Hansen.

I VM 2023 i Planica kom hun på fjerdeplass i normalbakke/5 km, og hun deltok på Norges lag som tok gull på blandet lagkonkurranse.

Ida Marie Hagen er storesøster til Mille Marie Hagen, som også er kombinertløper.

Referanser

Eksterne lenker 
 
 

Norske kombinertløpere
Norske skihoppere
Deltakere for Norge under Ski-VM 2023
Verdensmestere i kombinert